CELEX: C2006/048/28
Language: sk
Date: 2006-02-25 00:00:00
Title: Vec C-425/05: Žaloba podaná  29. novembra 2005  Komisiou Európskych spoločenstiev proti Írsku

25.2.2006   
            
            
               SK
            
            
               Úradný vestník Európskej únie
            
            
               C 48/15
            
         Žaloba podaná 29. novembra 2005 Komisiou Európskych spoločenstiev proti Írsku
   (Vec C-425/05)
   (2006/C 48/28)
   Jazyk konania: angličtina
   Komisia Európskych spoločenstiev, v zastúpení: Ulrich Wölker a Michael Shotter, splnomocnení zástupcovia, s adresou na doručovanie v Luxemburgu, podala 29. novembra 2005 na Súdny dvor Európskych spoločenstiev žalobu proti Írsku.
   Žalobkyňa navrhuje, aby Súdny dvor:
   
               1.
            
            
               určil, že neposkytnutím informácií o metylbromide podľa článku 4 ods. 2 iii), o halónoch podľa článku 4 ods. 4 iv) a článku 5 ods. 3 a informácií o plánoch a výsledkoch náhodných kontrol dovozu kontrolovaných látok uvedených v článku 20 ods. 3 nariadenia Európskeho parlamentu a Rady (ES) č. 2037/2000 z 29. júna 2000 (1) o látkach, ktoré poškodzujú ozónovú vrstvu, si Írska republika nesplnila svoje povinnosti podľa článku 4 ods. 2 iii), článkov 4 ods. 4 iv), 5 ods. 3 a 20 ods. 3 tohto nariadenia;
            
         
               2.
            
            
               zaviazal Írsko nahradiť trovy konania.
            
         Žalobné dôvody a hlavné tvrdenia
   Články 4 ods. 2 iii), 4 ods. 4 iv), 5 ods. 3 a 20 ods.3 stanovujú poskytovanie informácií Komisii o hlavných otázkach upravených nariadením. Oznamovanie týchto informácií, a to ročných informácií týkajúcich sa metylbromidu a halónov, spolu s informáciami o plánoch a náhodných kontrolách dovozu kontrolovaných látok, je podstatné na dosiahnutie cieľov sledovaných nariadením a na vykonanie záväzku Európskeho spoločenstva v súlade s Viedenským dohovorom na ochranu ozónovej diery a záväzku vyplývajúceho z Montrealského protokolu o látkach, ktoré porušujú ozónovú vrstvu, ku ktorým Spoločenstvo pristúpilo po rozhodnutí Rady 88/540/EHS (2).
   Do dnešného dňa Írsko neoznámilo Komisii požadované informácie vyplývajúce z vyššie uvedených článkov nariadenia.
   
      (1)  Nariadenie Európskeho parlamentu a Rady (ES) č. 2037/2001 z 29. júna 2000 o látkach, ktoré poškodzujú ozónovú vrstvu Ú. v. ES L 244, 29.9.2000 s. 1-24, Mim. vyd. 15/005 s. 190.
   
      (2)  Ú. v. ES L 297, 31.10.1998, s. 8.